David Hansen var fra 2005 til 2007 president for Det europeiske folkepartis ungdom - Youth of the European Peoples Party (YEPP), en europeisk paraplyorganisasjon for ungdomsparti for konservative og kristendemokratiske partier. Hans siste folkevalgte verv for KrF var som medlem av Oslo bystyre. Ved kommunevalget i 2007 ble han innvalgt i Oslo bystyre som en av to KrF-representanter. Han ble da medlem av Kultur- og utdanningskomiteen. Han stilte ikke til gjenvalg ved lokalvalget i 2011. Ved kommunevalget i 1999 ble han innvalgt i Halden kommunestyre og Østfold fylkesting.